CELEX: 32019D0562
Language: lv
Date: 2019-04-08 00:00:00
Title: Padomes Lēmums (KĀDP) 2019/562 (2019. gada 8. aprīlis), ar ko groza Lēmumu 2011/235/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā

9.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 98/17
               
            
         PADOMES LĒMUMS (KĀDP) 2019/562
         (2019. gada 8. aprīlis),
         ar ko groza Lēmumu 2011/235/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 12. aprīlī pieņēma Lēmumu 2011/235/KĀDP (1).
                  
               
                     (2)
                  
                  
                     Pamatojoties uz Lēmuma 2011/235/KĀDP pārskatīšanu, Padome uzskata, ka tajā paredzētie ierobežojošie pasākumi būtu jāatjauno līdz 2020. gada 13. aprīlim.
                  
               
                     (3)
                  
                  
                     Padome ir arī secinājusi, ka būtu jāatjaunina ieraksti attiecībā uz 51 personu un vienu vienību, kas iekļautas Lēmuma 2011/235/KĀDP pielikumā.
                  
               
                     (4)
                  
                  
                     Tāpēc būtu attiecīgi jāgroza Lēmums 2011/235/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2011/235/KĀDP groza šādi:
            
                        1)
                     
                     
                        lēmuma 6. panta 2. punktu aizstāj ar šādu:
                        
                           “2.   Šo lēmumu piemēro līdz 2020. gada 13. aprīlim. To pastāvīgi pārskata. Ja Padome uzskata, ka lēmuma mērķi nav sasniegti, lēmumu attiecīgi atjauno vai groza.”;
                        
                     
                  
                        2)
                     
                     
                        pielikumu groza tā, kā izklāstīts šā lēmuma pielikumā.
                     
                  
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Luksemburgā, 2019. gada 8. aprīlī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  Padomes Lēmums 2011/235/KĀDP (2011. gada 12. aprīlis) par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā (OV L 100, 14.4.2011., 51. lpp.).
      
      
         
            PIELIKUMS
            Personas
            
                         
                     
                     
                        Uzvārds, vārds
                     
                     
                        Identifikācijas informācija
                     
                     
                        Pamatojums
                     
                     
                        Iekļaušanas datums
                     
                  
                        “1.
                     
                     
                        
                           AHMADI-MOQADDAM Esmail
                        
                     
                     
                        Dzimšanas vieta: Teherāna (Irāna)
                        Dzimšanas datums: 1961. gads
                     
                     
                        Bijušais bruņoto spēku ģenerālštāba priekšnieka vecākais padomdevējs drošības jautājumos. Irānas valsts policijas priekšnieks no 2005. gada līdz 2015. gada sākumam. Arī Irānas kiberdrošības policijas (iekļauta sarakstā) priekšnieks no 2011. gada janvāra līdz 2015. gada sākumam. Viņa pakļautībā esošie spēki 2009. gada 15. jūnijā veica nežēlīgus uzbrukumus pret miermīlīgiem protestētājiem un varmācīgu nakts uzbrukumu Teherānas universitātes kopmītnēs. Šobrīd Irānas organizācijas “Headquarters in support of the Yemeni People” (“Jemenas tautas atbalsta štābs”) vadītājs.
                     
                     
                        12.4.2011.
                     
                  
                        2.
                     
                     
                        
                           ALLAHKARAM Hossein
                        
                     
                     
                        Dzimšanas vieta: Najafabad (Irāna)
                        Dzimšanas datums: 1945. gads
                     
                     
                        
                           Ansar-e Hezbollah priekšnieks un IRGC pulkvedis. Ansar-e Hezbollah līdzdibinātājs. Šis pusmilitārais formējums bija atbildīgs par ārkārtīgo nežēlību apspiešanas pasākumos pret studentiem un universitātēm 1999., 2002. un 2009. gadā.
                        Viņam joprojām ir vadošs amats organizācijā, kas ir gatava veikt cilvēktiesību pārkāpumus pret sabiedrību, tostarp veicināt agresiju pret sievietēm par to, kādu apģērbu viņas izvēlējušās.
                     
                     
                        12.4.2011.
                     
                  
                        4.
                     
                     
                        
                           FAZLI Ali
                        
                     
                     
                         
                     
                     
                        
                           Basij komandiera vietnieks, IRGC Seyyed al-Shohada Corps vadītājs, Teherānas apgabals (līdz 2010. gada februārim). Seyyed al-Shohada Corps ir atbildīgs par drošību Teherānas apgabalā un bija svarīgs spēks nežēlīgajā protestētāju apspiešanā 2009. gadā.
                     
                     
                        12.4.2011.
                     
                  
                        7.
                     
                     
                        
                           KHALILI Ali
                        
                     
                     
                         
                     
                     
                        
                           IRGC ģenerālis, vadošā amatā Sarollah bāzē. Viņš parakstīja vēstuli, kas 2009. gada 26. jūnijā tika nosūtīta veselības ministram un ar ko aizliedza iesniegt dokumentus vai medicīnas informāciju ikvienam, kas ievainots vai hospitalizēts notikumos pēc vēlēšanām.
                     
                     
                        12.4.2011.
                     
                  
                        8.
                     
                     
                        
                           MOTLAGH Bahram Hosseini
                        
                     
                     
                         
                     
                     
                        Armijas pavēlniecības un ģenerālštāba akadēmijas (Army Command and General Staff College – DAFOOS) vadītājs. Bijušais IRGC Seyyed al-Shohada Corps priekšnieks, Teherānas apgabals. Seyyed al-Shohada Corps bija svarīgs spēks protestētāju apspiešanas organizēšanā 2009. gadā.
                     
                     
                        12.4.2011.
                     
                  
                        10.
                     
                     
                        
                           RADAN Ahmad-Reza
                        
                     
                     
                        Dzimšanas vieta: Isfahan (Irāna)
                        Dzimšanas datums: 1963. gads
                     
                     
                        Agrāk viņš bija atbildīgs par Irānas tiesībsargājošo spēku Stratēģisko pētījumu centru – struktūru, kas saistīta ar valsts policiju. Policijas stratēģisko pētījumu centra vadītājs, Irānas valsts policijas priekšnieka vietnieks (līdz 2014. gada jūnijam). Radan kā valsts policijas priekšnieka vietnieks no 2008. gada bija atbildīgs par protestētāju piekaušanu, slepkavībām un patvaļīgiem arestiem un aizturēšanu, ko veikuši policijas spēki. Šobrīd IRGC komandieris, atbildīgs par Irākas “antiteroristu” spēku apmācību.
                     
                     
                        12.4.2011.
                     
                  
                        11.
                     
                     
                        
                           RAJABZADEH Azizollah
                        
                     
                     
                         
                     
                     
                        Teherānas katastrofu seku mazināšanas organizācijas (Tehran Disaster Mitigation Organization (TDMO)) bijušais vadītājs. Būdams Teherānas policijas priekšnieks līdz 2010. gada janvārim, viņš bija atbildīgs par vardarbīgiem policijas uzbrukumiem protestētājiem un studentiem. Azizollah Rajabzadeh kā Teherānas teritorijas tiesībsargājošo spēku komandieris ir augstākā amatpersona, kas apsūdzēta par varmācībām Kahrizak ieslodzījuma centrā 2009. gada decembrī.
                     
                     
                        12.4.2011.
                     
                  
                        13.
                     
                     
                        
                           TAEB Hossein
                        
                     
                     
                        Dzimšanas vieta: Teherāna
                        Dzimšanas datums: 1963. gads
                     
                     
                        
                           IRGC izlūkdienesta komandieris (kopš 2009. gada oktobra). Basij komandieris (līdz 2009. gada oktobrim). Viņam pakļautie spēki piedalījās miermīlīgu protestētāju masveida piekaušanā, slepkavībās, aizturēšanā un spīdzināšanā.
                     
                     
                        12.4.2011.
                     
                  
                        14.
                     
                     
                        
                           SHARIATI Seyeed Hassan
                        
                     
                     
                         
                     
                     
                        Augstākās tiesas 28. nodaļas padomdevējs un loceklis. Mashhad tiesu iestāžu priekšnieks (līdz 2014. gada septembrim). Viņa pārraudzībā veiktie tiesas procesi notika saīsinātā procesā un slēgtās sēdēs, neievērojot apsūdzēto pamattiesības un paļaujoties uz atzīšanos, kas panāktas, izmantojot spiedienu un spīdzināšanu. Tā kā rīkojumi par nāvessoda izpildīšanu tika izdoti masveidā, nāvessodus piesprieda, pienācīgi neievērojot taisnīgas tiesāšanas procedūras.
                     
                     
                        12.4.2011.
                     
                  
                        15.
                     
                     
                        
                           DORRI-NADJAFABADI Ghorban-Ali
                        
                     
                     
                        Dzimšanas vieta: Najafabad (Irāna)
                        Dzimšanas datums: 1945. gads
                     
                     
                        Ekspertu asamblejas (Assembly of Experts) loceklis un Augstākā vadoņa pārstāvis Markazi (“centra”) provincē, un Augstākās administratīvās tiesas priekšnieks. Irānas ģenerālprokurors (līdz 2009. gada septembrim), kā arī bijušais izlūkošanas ministrs Khatami prezidentūras laikā. Kā Irānas ģenerālprokurors viņš pavēlēja sarīkot paraugprāvas pēc pirmajiem pēcvēlēšanu protestiem un pārraudzīja tās – apsūdzētajiem bija liegtas viņu tiesības un advokāts.
                     
                     
                        12.4.2011.
                     
                  
                        16.
                     
                     
                        
                           HADDAD Hassan (jeb Hassan ZAREH DEHNAVI)
                     
                     
                         
                     
                     
                        Bijušais Teherānas revolucionārās tiesas par drošību atbildīgās tiesas amatpersonas vietnieks. Bijušais Teherānas revolucionārās tiesas tiesnesis, 26. nodaļa. Viņa atbildībā bija tādas aizturēto lietas, kas bija saistītas ar pēcvēlēšanu krīzēm, un viņš regulāri draudēja aizturēto ģimenēm, lai viņus apklusinātu. Viņam bija svarīga loma aizturēšanas rīkojumu izdošanā Kahrizak ieslodzījumu centrā 2009. gadā. 2014. gada novembrī Irānas iestādes oficiāli atzina viņa lomu aizturēto nāvē.
                     
                     
                        12.4.2011.
                     
                  
                        17.
                     
                     
                        
                           SOLTANI Hodjatoleslam Seyed Mohammad
                        
                     
                     
                         
                     
                     
                        Islāma propagandas organizācijas vadītājs Khorasan-Razavi provincē. Mashhad revolucionārās tiesas tiesnesis (līdz 2013. gadam). Viņa pakļautībā veiktie tiesas procesi notika saīsinātā procesā un slēgtās sēdēs, neievērojot apsūdzēto pamattiesības. Tā kā rīkojumi par nāvessoda izpildīšanu tika izdoti masveidā, nāvessodus piesprieda, pienācīgi neievērojot taisnīgas tiesāšanas procedūras.
                     
                     
                        12.4.2011.
                     
                  
                        18.
                     
                     
                        
                           HEYDARIFAR Ali-Akbar
                        
                     
                     
                         
                     
                     
                        Bijušais Teherānas revolucionārās tiesas tiesnesis. Viņš piedalījās protestētāju tiesāšanā. Tiesu iestādes viņu pratināja par cietsirdīgu izturēšanos Kahrizak. Viņam bija svarīga loma aizturēšanas rīkojumu izdošanā, uz kuru pamata aizturētas personas nosūtīja uz Kahrizak ieslodzījuma centru 2009. gadā. 2014. gada novembrī Irānas iestādes oficiāli atzina viņa lomu aizturēto nāvē.
                     
                     
                        12.4.2011.
                     
                  
                        19.
                     
                     
                        
                           JAFARI-DOLATABADI Abbas
                        
                     
                     
                        Dzimšanas vieta: Yazd (Irāna)
                        Dzimšanas datums: 1953. gads
                     
                     
                        Teherānas ģenerālprokurors kopš 2009. gada augusta. Dolatabadi birojs izvirzīja apsūdzību lielam skaitam protestētāju, tostarp personām, kuras piedalījās Ashura dienas protestos 2009. gada decembrī. 2009. gada septembrī viņš pavēlēja slēgt Karroubi biroju un arestēt vairākus reformistu politiķus, un 2010. gada jūnijā viņš aizliedza divas reformistu politiskās partijas. Viņa birojs apsūdzēja protestētājus par Muharebeh jeb naidu pret dievu, par ko piespriež nāvessodu, un liedza atbilstīgu tiesas procesu tiem, kurus gaidīja nāvessods. Viņa birojs politiskās opozīcijas plašākas apspiešanas ietvaros vērsās arī pret reformistiem, cilvēktiesību aktīvistiem un plašsaziņas līdzekļu pārstāvjiem un arestēja tos.
                        2018. gada oktobrī viņš paziņoja plašsaziņas līdzekļiem, ka četri aizturēti Irānas vides aktīvisti tiks apsūdzēti par “samaitātības sēšanu uz Zemes”, par ko piespriež nāvessodu.
                     
                     
                        12.4.2011.
                     
                  
                        20.
                     
                     
                        
                           MOGHISSEH Mohammad (jeb NASSERIAN)
                     
                     
                         
                     
                     
                        Tiesnesis, Teherānas revolucionārās tiesas priekšsēdētājs, 28. nodaļa. Tiek uzskatīts, ka viņš ir atbildīgs arī par bahājiešu (Bahai) kopienas locekļu notiesāšanu. Viņš ir nodarbojies ar pēcvēlēšanu lietām. Netaisnīgās tiesas prāvās viņš piesprieda garus cietumsodus sociālajiem un politiskajiem aktīvistiem un žurnālistiem un vairākus nāvessodus protestētājiem un sociālajiem un politiskajiem aktīvistiem.
                     
                     
                        12.4.2011.
                     
                  
                        22.
                     
                     
                        
                           MORTAZAVI Said
                        
                     
                     
                        Dzimšanas vieta: Meybod, Yazd (Irāna)
                        Dzimšanas datums: 1967. gads
                     
                     
                        Teherānas ģenerālprokurors (līdz 2009. gada augustam). Kā Teherānas ģenerālprokurors viņš izdeva vispārēju pavēli, ko izmantoja simtiem aktīvistu, žurnālistu un studentu aizturēšanai. 2010. gada janvārī parlamentārā izmeklēšana atzina, ka viņš ir tieši atbildīgs par trīs cietumnieku aizturēšanu, kuri vēlāk ieslodzījumā nomira. Viņu atstādināja no amata 2010. gada augustā pēc Irānas tiesu iestāžu veiktas izmeklēšanas par viņa iesaisti trīs vīriešu nāvē, kurus aizturēja pēc viņa pēc vēlēšanām izdotās pavēles. 2014. gada novembrī Irānas iestādes oficiāli atzina viņa lomu aizturēto nāvē. 2015. gada 19. augustā Irānas tiesa viņu attaisnoja apsūdzībās par triju jauniešu spīdzināšanu un nāvi Kahrizak ieslodzījuma centrā 2009. gadā.
                     
                     
                        12.4.2011.
                     
                  
                        24.
                     
                     
                        
                           MORTAZAVI Amir
                        
                     
                     
                         
                     
                     
                        
                           Khorasan-Razavi provinces tiesu iestāžu Sociālo lietu un noziedzības novēršanas nodaļas vadītāja vietnieks. Mashhad prokurora vietnieks (vismaz līdz 2015. gadam). Pēc viņa apsūdzības veiktie tiesas procesi notika saīsinātā procesā un slēgtās sēdēs, neievērojot apsūdzēto pamattiesības. Tā kā rīkojumi par nāvessoda izpildīšanu tika izdoti masveidā, nāvessodus piesprieda, pienācīgi neievērojot taisnīgas tiesāšanas procedūras.
                     
                     
                        12.4.2011.
                     
                  
                        25.
                     
                     
                        
                           SALAVATI Abdolghassem
                        
                     
                     
                         
                     
                     
                        Tiesnesis, Teherānas revolucionārās tiesas priekšsēdētājs, 15. nodaļa. Teherānas tribunāla tiesnesis ar apcietināšanas pilnvarām. Atbildīgs par lietām, kas ierosinātas pēc vēlēšanām, viņš bija tiesnesis, kas vadīja 2009. gada vasarā notikušās paraugprāvas, kurās viņš piesprieda nāvessodu diviem monarhistiem. Viņš ir piespriedis garus cietumsodus vairāk nekā simts politieslodzītajiem, cilvēktiesību aktīvistiem un demonstrantiem.
                        2018. gadā ziņojumi liecināja, ka viņš turpina piespriest līdzīgus sodus, pienācīgi neievērojot taisnīgas tiesas procedūras.
                     
                     
                        12.4.2011.
                     
                  
                        28.
                     
                     
                        
                           YASAGHI Ali-Akbar
                        
                     
                     
                         
                     
                     
                        Augstākās tiesas tiesnesis, 44. nodaļas vadītājs. Setad-e Dieh fonda izpilddirektora vietnieks. Mashhad revolucionārās tiesas galvenais tiesnesis (2001–2011). Viņa pakļautībā veiktie tiesas procesi notika saīsinātā procesā un slēgtās sēdēs, neievērojot apsūdzēto pamattiesības. Tā kā rīkojumi par nāvessoda izpildīšanu tika izdoti masveidā (no 2009. gada vasaras līdz 2011. gada vasarai līdz pat 550), nāvessodus piesprieda, pienācīgi neievērojot taisnīgas tiesāšanas procedūras.
                     
                     
                        12.4.2011.
                     
                  
                        30.
                     
                     
                        
                           ESMAILI Gholam-Hossein
                        
                     
                     
                         
                     
                     
                        Teherānas tiesu iestāžu vadītājs. Bijušais Irānas cietumu organizācijas priekšnieks. Ieņemot šo amatu, viņš piedalījās politisku protestētāju masveida aizturēšanā un slēpa cietumu sistēmā veiktos pārkāpumus.
                     
                     
                        12.4.2011.
                     
                  
                        31.
                     
                     
                        
                           SEDAQAT Farajollah
                        
                     
                     
                         
                     
                     
                        Teherānas vispārējās cietumu administrācijas sekretāra asistents. Evin cietuma priekšnieks Teherānā līdz 2010. gada oktobrim; šajā laikā notika spīdzināšana. Viņš bija cietuma priekšnieks un daudzas reizes draudēja un izdarīja spiedienu uz cietumniekiem.
                     
                     
                        12.4.2011.
                     
                  
                        32.
                     
                     
                        
                           ZANJIREI Mohammad-Ali
                        
                     
                     
                         
                     
                     
                        Kā Irānas cietumu organizācijas priekšnieka un priekšnieka vietnieka vecākais padomnieks viņš ir atbildīgs par smagiem cilvēktiesību pārkāpumiem pret apcietinātajiem. Pārvaldīja sistēmu, kurā pret apcietinātajiem nežēlīgi izturējās, viņus spīdzināja un turēja necilvēcīgos/pazemojošos apstākļos un viņi bija izmitināti ļoti sliktos apstākļos.
                     
                     
                        12.4.2011.
                     
                  
                        33.
                     
                     
                        
                           ABBASZADEH-MESHKINI Mahmoud
                        
                     
                     
                         
                     
                     
                        Irānas Augstās cilvēktiesību padomes padomnieks. Bijušais Augstās cilvēktiesību padomes sekretārs. Bijušais Ilāmas (Ilam) provinces vadītājs. Bijušais politiskais direktors Iekšlietu ministrijā. Kā Likuma par politisko partiju un grupu darbību 10. pantā paredzētās komitejas vadītājs viņš atbildēja par demonstrāciju un citu publisku pasākumu atļaušanu un politisko partiju reģistrāciju.
                        2010. gadā viņš apturēja darbību divām ar Mousavi saistītām reformatoriskām politiskajām partijām: Islāma Irānas līdzdalības frontei un Islāma revolūcijas modžahedu organizācijai. Kopš 2009. gada viņš ir pastāvīgi un konsekventi aizliedzis jebkādas nevalstiskas pulcēšanās, tādējādi liedzot konstitucionālās tiesības paust protestu un izraisot daudzas miermīlīgu demonstrantu aizturēšanas, kas ir pretrunā tiesībām uz pulcēšanās brīvību.
                        2009. gadā viņš arī opozīcijai nedeva atļauju rīkot sēru ceremoniju, lai pieminētu cilvēkus, kas tika nogalināti protestos saistībā ar prezidenta vēlēšanām.
                     
                     
                        10.10.2011.
                     
                  
                        35.
                     
                     
                        
                           AKHARIAN Hassan
                        
                     
                     
                         
                     
                     
                        
                           Radjaishahr cietuma (Karadžā) 1. bloka uzraugs līdz 2010. gada jūlijam. Vairāki bijušie ieslodzītie viņu apsūdz spīdzināšanas izmantošanā, kā arī par pavēlēm, kas ieslodzītajiem liedza saņemt medicīnisko palīdzību. Kā teikts kāda Radjaishahr cietuma ieslodzītā liecībā, visi uzraugi viņu nežēlīgi situši, kas Akharian bijis labi zināms. Ir arī ziņots, ka nežēlīga izturēšanās izraisījusi vismaz viena ieslodzītā (Mohsen Beikvand) nāvi laikā, kad Akharian bija uzraugs. Beikvand mira 2010. gada septembrī. Citi ieslodzītie ticami apgalvo, ka viņš tika nogalināts pēc Hassan Akharian rīkojuma.
                     
                     
                        10.10.2011.
                     
                  
                        36.
                     
                     
                        
                           AVAEE Seyyed Ali-Reza (jeb AVAEE Seyyed Alireza)
                     
                     
                         
                     
                     
                        Tieslietu ministrs. Īpašās izmeklēšanas biroja bijušais direktors. Līdz 2016. gada jūlijam iekšlietu ministra vietnieks un Publiskā reģistra vadītājs. Kopš 2014. gada aprīļa Tiesnešu disciplinārtiesas padomnieks. Bijušais Teherānas tiesu iestāžu priekšsēdētājs. Kā Teherānas tiesu iestāžu priekšsēdētājs viņš ir bijis atbildīgs par cilvēktiesību pārkāpumiem, patvaļīgām aizturēšanām, tiesību liegšanu ieslodzītajiem un daudzu nāvessodu izpildi.
                     
                     
                        10.10.2011.
                     
                  
                        37.
                     
                     
                        
                           BANESHI Jaber
                        
                     
                     
                         
                     
                     
                        
                           Shiraz apelācijas tiesas 22. nodaļas priekšnieks kopš 2011. gada novembra. Shiraz prokurors līdz 2011. gada oktobrim. Bija prokurors 2008. gadā, kad izskatīja spridzināšanas lietu Shiraz, kuru režīms izmantoja, lai piespriestu nāvessodu vairākām nesaistītām personām. Viņš piesprieda nāvessodus un citus bargus sodus pret minoritātēm, ar ko cita starpā tika pārkāptas viņu cilvēktiesības uz taisnīgu tiesu un tiesības netikt patvaļīgi aizturētam.
                     
                     
                        10.10.2011.
                     
                  
                        38.
                     
                     
                        
                           FIRUZABADI Maj-Gen Dr Seyyed Hasan (jeb FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)
                     
                     
                        Dzimšanas vieta: Mashad
                        
                        Dzimšanas datums: 3.2.1951.
                     
                     
                        Kā Irānas bruņoto spēku Štāba priekšnieks (1989–2016) viņš bija augstākais militārais komandieris, kas ir atbildīgs par visu militāro vienību un politisko nostādņu vadību, ieskaitot Islāma revolucionāro gvardi (IRGC) un policiju. 2009. gadā viņam oficiāli pakļautie spēki veica miermīlīgu protestētāju brutālu apspiešanu, kā arī masveida aizturēšanu.
                        Viņš ir arī Augstākās nacionālās drošības padomes (SNSC) un Konsultatīvās padomes (Expediency Council) loceklis.
                     
                     
                        10.10.2011.
                     
                  
                        39.
                     
                     
                        
                           GANJI Mostafa Barzegar
                        
                     
                     
                         
                     
                     
                        Kumas (Qom) ģenerālprokurors (2008–2017), tagad cietumu ģenerāldirektorāta priekšnieks. Viņš bija atbildīgs par desmitiem pārkāpēju patvaļīgu aizturēšanu un vardarbīgu izturēšanos pret tiem Kumā. Viņš bija līdzvainīgs nopietnos pārkāpumos pret tiesībām uz taisnīgu tiesu, veicinot nāvessoda pārmērīgu un arvien pieaugošu izmantošanu, kā rezultātā 2009. un 2010. gadā krasi palielinājās izpildīto nāvessodu skaits.
                     
                     
                        10.10.2011.
                     
                  
                        40.
                     
                     
                        
                           HABIBI Mohammad Reza
                        
                     
                     
                         
                     
                     
                        Tieslietu ministrijas biroja vadītājs Jezdā (Yazd). Bijušais Isfahānas (Isfahan) prokurora vietnieks. Līdzvainīgs tiesas procesos, kuros apsūdzētajiem liegta taisnīga tiesa, piemēram, lietā pret Abdollah Fathi, ko sodīja ar nāvi 2011. gada maijā pēc tam, kad tiesas laikā 2010. gada martā Habibi neņēma vērā viņa tiesības tikt uzklausītam un garīgās veselības problēmas. Tātad viņš ir līdzatbildīgs par to, ka smagi tika pārkāptas tiesības uz atbilstīgu lietas procesu, tādējādi sekmējot to, ka 2011. gadā bija krass nāvessodu izpildes pieaugums.
                     
                     
                        10.10.2011.
                     
                  
                        41.
                     
                     
                        
                           HEJAZI Mohammad
                        
                     
                     
                        Dzimšanas vieta: Isfahan / Ispahan
                        
                        Dzimšanas datums: 1956. gads
                     
                     
                        Kā IRGC ģenerālim viņam bija nozīmīga loma Irānas “ienaidnieku” iebiedēšanā un draudēšanā viņiem. Kā bijušajam IRGC Teherānas Sarollah Corps priekšniekam un bijušajam Basij spēku priekšniekam viņam bija nozīmīga loma protestētāju apspiešanā pēc vēlēšanām 2009. gadā.
                     
                     
                        10.10.2011.
                     
                  
                        43.
                     
                     
                        
                           JAVANI Yadollah
                        
                     
                     
                         
                     
                     
                        
                           IRGC politiskais vadītājs. Ar saviem publiskajiem paziņojumiem, kuros viņš pauda atbalstu protestētāju un neapmierināto apcietināšanai, ir izdarījis daudzus mēģinājumus apspiest vārda brīvību un runas brīvību. Viena no pirmajām augstajām amatpersonām, kas 2009. gadā pieprasīja arestēt Moussavi, Karroubi un Khatami. Atbalstījis tādu paņēmienu izmantošanu, kuri pārkāpj tiesības uz taisnīgu tiesu, tostarp publiskas atzīšanās, un ir izplatījis nopratināšanas saturu pirms tiesas. Liecības arī norāda, ka viņš ir pieļāvis vardarbības lietošanu pret protestētājiem, un, tā kā viņš ir svarīgs IRGC loceklis, ir ļoti ticams, ka viņam bija zināms par bargajiem pratināšanas paņēmieniem, ar ko izspiestas atzīšanās.
                     
                     
                        10.10.2011.
                     
                  
                        44.
                     
                     
                        
                           JAZAYERI Massoud
                        
                     
                     
                         
                     
                     
                        Irānas Apvienoto bruņoto spēku Štāba priekšnieka vietnieks, kas atbildīgs par kultūras lietām (jeb par Valsts Aizsardzības spēku publikāciju galveno pārvaldi). Viņš kā Štāba priekšnieka vietnieks aktīvi piedalījās 2009. gada protestu apspiešanā. Kādā Kayhan intervijā viņš brīdināja, ka daudzi protestētāji gan Irānā, gan ārpus tās ir identificēti un ka pienāks laiks, kad ar tiem tiks galā. Viņš atklāti aicināja piemērot represijas pret ārvalstu masu mediju punktiem un pret Irānas opozīciju. 2010. gadā viņš prasīja, lai valdība pieņem bargākus likumus pret tiem Irānas iedzīvotājiem, kas sadarbojas ar ārvalstu mediju avotiem.
                     
                     
                        10.10.2011.
                     
                  
                        45.
                     
                     
                        
                           JOKAR Mohammad Saleh
                        
                     
                     
                         
                     
                     
                        Revolucionārās gvardes deputāts parlamentāros jautājumos. No 2011. gada līdz 2016. gadam parlamenta deputāts no Yazd provinces un parlamenta Valsts drošības politikas un ārpolitikas komisijas loceklis. Bijušais studentu Basij spēku komandieris.
                        Šajā amatā viņš bija aktīvi iesaistīts protestu apspiešanā un bērnu un jauniešu ideoloģiskā ietekmēšanā, lai turpinātu apspiest runas brīvību un neapmierinātību. Būdams parlamenta Valsts drošības politikas un ārpolitikas komisijas loceklis, viņš publiski atbalstīja valdības opozīcijas apspiešanu.
                     
                     
                        10.10.2011.
                     
                  
                        46.
                     
                     
                        
                           KAMALIAN Behrouz (jeb Hackers Brain, Behrooz_Ice)
                     
                     
                        Dzimšanas vieta: Teherāna
                        Dzimšanas datums: 1983. gads
                     
                     
                        Ar Irānas režīmu saistītās “Ashiyaneh” kibergrupas vadītājs. Behrouz Kamalian izveidotā “Ashiyaneh”Digital Security ir atbildīga par intensīviem kiberuzbrukumiem, kas vērsti pret valstī esošajiem oponentiem un reformistiem, kā arī ārvalstu iestādēm. Kamalian“Ashiyaneh” organizācijas darbs palīdzēja režīmam apspiest opozīciju, un šī apspiešana bija saistīta ar daudziem smagiem cilvēktiesību pārkāpumiem.
                     
                     
                        10.10.2011.
                     
                  
                        49.
                     
                     
                        
                           MALEKI Mojtaba
                        
                     
                     
                         
                     
                     
                        Tieslietu ministrijas vadītāja vietnieks Rezāvi Horasānas (Khorasan Razavi) provincē. Bijušais Kermanšāhas (Kermanshah) prokurors. Viņš bija līdzatbildīgs par Irānā piespriesto nāvessodu lielo skaitu, tostarp kā prokurors septiņu par narkotiku tirdzniecību notiesātu cietumnieku lietā, kurus tajā pašā dienā, 2010. gada 3. janvārī, pakāra Kermanšāhas Centrālcietumā.
                     
                     
                        10.10.2011.
                     
                  
                        50.
                     
                     
                        
                           OMIDI Mehrdad (jeb Reza; OMIDI Reza)
                     
                     
                         
                     
                     
                        Policijas VI nodaļas, Izmeklēšanas departamenta vadītājs. Bijušais Irānas policijas Izlūkošanas dienesta priekšnieks. Bijušais Irānas policijas Datornoziegumu nodaļas vadītājs. Viņš bija atbildīgs par tūkstošiem izmeklēšanas lietu un apsūdzību pret reformistiem un politiskajiem oponentiem, kuri izmanto internetu. Viņš tādējādi bija atbildīgs par smagiem cilvēktiesību pārkāpumiem, apspiežot personas, kas aizstāv savas likumīgās tiesības, tostarp vārda brīvību, 2009. gada “Zaļās kustības” laikā un pēc tās.
                     
                     
                        10.10.2011.
                     
                  
                        51.
                     
                     
                        
                           SALARKIA Mahmoud
                        
                     
                     
                        Bijušais Teherānas futbola kluba “Persepolis” direktors.
                     
                     
                        Bijušais Teherānas benzīna un transporta komisijas vadītājs. 2009. gadā notikušās apspiešanas laikā bija Teherānas ģenerālprokurora vietnieks cietumu lietās. Kā Teherānas ģenerālprokurora vietnieks cietumu lietās viņš bija tieši atbildīgs par daudziem nevainīgu, miermīlīgu protestētāju un aktīvistu apcietināšanas orderiem. Daudzi cilvēktiesību aizstāvju ziņojumi liecina, ka gandrīz visi apcietinātie pēc viņa rīkojuma tika turēti bez sakariem, bez piekļuves advokātam vai ģimenei, un dažādus laikposmus bez apsūdzības, bieži apstākļos, kas līdzinās piespiedu pazušanai. Bieži viņu ģimenes nav informētas par apcietināšanu.
                     
                     
                        10.10.2011.
                     
                  
                        52.
                     
                     
                        
                           KHODAEI SOURI Hojatollah
                        
                     
                     
                        Dzimšanas vieta: Selseleh (Irāna)
                        Dzimšanas datums: 1964. gads
                     
                     
                        Valsts drošības un ārpolitikas komitejas loceklis. Lorestan provinces parlamenta deputāts. Parlamenta Ārlietu un drošības politikas jautājumu komisijas loceklis. Evin cietuma priekšnieks (līdz 2012. gadam). Spīdzināšana bija ierasta prakse Evin cietumā laikā, kad Souri bija tā priekšnieks. Cietuma 209. nodaļā tika turēti daudzi aktīvisti par viņu miermīlīgajām darbībām, protestējot pret esošo valdību.
                     
                     
                        10.10.2011.
                     
                  
                        54.
                     
                     
                        
                           TAMADDON Morteza (jeb TAMADON Morteza) Dzimšanas vieta:
                     
                     
                        Dzimšanas vieta: Shahr Kord-Isfahan
                        
                        Dzimšanas datums: 1959. gads
                     
                     
                        Bijušais Teherānas provinces Sabiedriskās drošības padomes priekšnieks. Bijušais Teherānas provinces Islāma revolucionāro gvardu korpusa (IRGC) ģenerālgubernators. Kā gubernatoram un Teherānas provinces Valsts drošības padomes vadītājam viņam bija vispārēja atbildība par visām represīvajām darbībām, ko IRGC paveikusi Teherānas provincē, tostarp par politisko protestu apspiešanu kopš 2009. gada jūnija. Šobrīd Khajeh Nasireddin Tusi University of Technology valdes loceklis.
                     
                     
                        10.10.2011.
                     
                  
                        55.
                     
                     
                        
                           ZEBHI Hossein
                        
                     
                     
                         
                     
                     
                        Tiesu iestāžu padomnieka pirmais vietnieks un Augstākās tiesas tiesnesis. Irānas ģenerālprokurora vietnieks (2007–2015). Šajā amatā viņš bija atbildīgs par tiesu lietām, kas tika ierosinātas pēc 2009. gada pēcvēlēšanu protestiem un kas tika virzītas, pārkāpjot cilvēktiesības. Šajā amatā viņš ir arī pieļāvis pārmērīgus sodus par pārkāpumiem saistībā ar narkotikām.
                     
                     
                        10.10.2011.
                     
                  
                        56.
                     
                     
                        
                           BAHRAMI Mohammad-Kazem
                        
                     
                     
                         
                     
                     
                        Administratīvās tiesas priekšsēdētājs. Viņš bija iesaistīts miermīlīgo demonstrantu apspiešanā 2009. gadā kā bruņoto spēku tiesu varas vadītājs.
                     
                     
                        10.10.2011.
                     
                  
                        57.
                     
                     
                        
                           HAJMOHAM-MADI Aziz
                        
                     
                     
                         
                     
                     
                        Teherānas provinces krimināltiesas tiesnesis. Viņš bija iesaistīts vairākos tiesas procesos pret demonstrantiem, arī pret Abdol-Reza Ghanbari, pasniedzēju, ko apcietināja 2010. gada janvārī un kuram piesprieda nāvessodu par politisko darbību.
                     
                     
                        10.10.2011.
                     
                  
                        58.
                     
                     
                        
                           BAGHERI Mohammad-Bagher
                        
                     
                     
                         
                     
                     
                        Dienvidhorasānas (South Khorasan) provinces tiesu pārvaldes priekšsēdētāja vietnieks, atbildīgs par noziedzības prevenciju. 2011. gada jūnijā viņš atzina laikposmā no 2010. gada marta līdz 2011. gada martam 140 personām izpildīto nāvessodu, turklāt ir ziņots, ka tajā pašā laikposmā Dienvidhorasānas provincē notika apmēram simts citu nāvessodu izpilde, neinformējot ne ģimenes, ne advokātus. Tātad viņš bija līdzatbildīgs par to, ka smagi tiek pārkāptas tiesības uz atbilstīgu lietas procesu, tādējādi sekmējot lielu skaitu nāvessodu.
                     
                     
                        10.10.2011.
                     
                  
                        60.
                     
                     
                        
                           HOSSEINI Dr Mohammad (jeb HOSSEYNI, Dr Seyyed Mohammad; Seyed, Sayyed un Sayyid)
                     
                     
                        Dzimšanas vieta: Rafsanjan, Kerman
                        
                        Dzimšanas datums: 1961. gads
                     
                     
                        Bijušā prezidenta Mahmoud Ahmadinejad padomnieks un YEKTA stingrās līnijas politiskās frakcijas runaspersona. Kultūras un islāmiskās vadības ministrs (2009–2013). Kā bijušais IRGC loceklis viņš bija iesaistīts žurnālistu apspiešanā.
                     
                     
                        10.10.2011.
                     
                  
                        64.
                     
                     
                        
                           KAZEMI Toraj
                        
                     
                     
                         
                     
                     
                        ES sarakstā iekļautās kiberdrošības policijas priekšnieks. Šajā amatā viņš paziņoja par kampaņu hakeru rekrutēšanai darbam valdības labā, lai labāk kontrolētu informāciju internetā un uzbruktu “bīstamām” interneta vietnēm.
                     
                     
                        23.3.2012.
                     
                  
                        65.
                     
                     
                        
                           LARIJANI Sadeq
                        
                     
                     
                        Dzimšanas vieta: Najaf (Irāka)
                        Dzimšanas datums: 1960. gads vai 1961. gada augusts
                     
                     
                        2018. gada 29. decembrī iecelts par Konsultatīvās padomes (Expediency Council) vadītāju. Tiesu sistēmas vadītājs kopš 2009. gada. Tiesu sistēmas vadītājam ir jāsniedz piekrišana un jāparaksta lēmums par visiem sodiem, kas saistīti ar qisas (atriebību), hohoud (noziegumiem pret dievu) un ta'zirat (noziegumiem pret valsti). Šādi gadījumi ietver arī spriedumus par nāvessodu, pēršanu un locekļu amputāciju. Viņš ir personīgi parakstījis daudzus spriedumus par nāvessodu, kas ir pretrunā starptautiskiem standartiem, tostarp par nomētāšanu ar akmeņiem, pakāršanu, nepilngadīgo sodīšanu ar nāvi un publisku sodīšanu ar nāvi, piemēram, gadījumos, kad ieslodzītie ir tikuši pakārti pie tiltiem tūkstošiem cilvēku acu priekšā. Tātad viņš ir veicinājis lielu skaitu nāvessodu. Viņš ir arī apstiprinājis spriedumus par miesas sodiem, piemēram, par locekļu amputāciju un skābes pilināšanu notiesātās personas acīs. Kopš Sadeq Larijani stāšanās amatā ir ievērojami pieaudzis politieslodzīto, cilvēktiesību aizstāvju un minoritāšu pārstāvju patvaļīgas aizturēšanas gadījumu skaits. Sadeq Larijani ir atbildīgs arī par to, ka Irānas tiesu procesos sistemātiski netiek ievērotas tiesības uz taisnīgu tiesu.
                     
                     
                        23.3.2012.
                     
                  
                        69.
                     
                     
                        
                           MORTAZAVI Seyyed Solat
                        
                     
                     
                        Dzimšanas vieta: Farsan, Tchar Mahal-o-Bakhtiari (South) (Irāna)
                        Dzimšanas datums: 1967. gads
                     
                     
                        Irānas otrās lielākās pilsētas Mashad bijušais mērs – tur regulāri notiek publiska nāvessodu izpilde. Bijušais iekšlietu ministra vietnieks politikas jautājumos, iecelts 2009. gadā. Šajā amatā viņš bija atbildīgs par represiju vēršanu pret personām, kas publiski aizstāvēja savas likumīgās tiesības, tostarp vārda brīvību. Vēlāk viņu iecēla par Irānas vēlēšanu komitejas vadītāju 2012. gada parlamenta vēlēšanām un 2013. gada prezidenta vēlēšanām.
                     
                     
                        23.3.2012.
                     
                  
                        73.
                     
                     
                        
                           FAHRADI Ali
                        
                     
                     
                         
                     
                     
                        Teherānas Tieslietu ministrijas Juridisko lietu un publisko pārbaužu inspektorāta vadītāja vietnieks. Bijušais Karadžas (Karaj) prokurors. Atbildīgs par smagiem cilvēktiesību pārkāpumiem, tostarp kā prokurors piedalījies tiesas procesos, kuros piesprieda nāvessodu. Laikā, kad viņš strādāja par prokuroru, Karadžas reģionā tika izpildīti daudzi nāvessodi.
                     
                     
                        23.3.2012.
                     
                  
                        79.
                     
                     
                        
                           RASHIDI AGHDAM Ali Ashraf (jeb Ali Ashraf Rostami Aghdam)
                     
                     
                         
                     
                     
                        Bijušais Evin cietuma priekšnieks, iecelts amatā 2012. gada vidū. Laikā, kad viņš ieņēma šo amatu, apstākļi cietumā pasliktinājās, un ziņojumos minēts, ka pastiprinās slikta izturēšanās pret ieslodzītajiem. 2012. gada oktobrī deviņas ieslodzītās uzsāka bada streiku, protestējot pret to, ka tiek pārkāptas viņu tiesības, un pret cietumsargu vardarbīgo izturēšanos.
                     
                     
                        12.3.2013.
                     
                  
                        83.
                     
                     
                        
                           JAFARI Asadollah
                        
                     
                     
                         
                     
                     
                        Būdams Mazandaran provinces prokurors, Jafari ir ieteicis piespriest nāvessodu lietās, kurās viņš bijis prokurors, tādēļ ir notikušas daudzu nāvessodu izpildes, arī publiskas un tādos apstākļos, kur nāvessoda piespriešana ir pretrunā starptautiskajām cilvēktiesībām, tostarp kā nesamērīgs un pārmērīgs sods. Jafari ir arī atbildīgs par nelikumīgu apcietināšanu un tiesību pārkāpumiem pret bahājiešu (Baha'i) aizturētajiem no viņu sākotnējās apcietināšanas līdz ieslodzījumam vieninieku kamerās izlūkdienesta pagaidu aizturēšanas centrā.
                     
                     
                        12.3.2013.
                     
                  
                        85.
                     
                     
                        
                           HAMLBAR Rahim
                        
                     
                     
                         
                     
                     
                        
                           Tabriz revolucionārās tiesas 1. nodaļas tiesnesis. Atbildīgs par bargiem spriedumiem attiecībā uz azerbaidžāņu etniskās minoritātes pārstāvjiem un strādnieku tiesību aktīvistiem, apsūdzot tos spiegošanā, pret valsts drošību vērstās darbībās, propagandā pret Irānas režīmu un apvainojumiem pret Irānas vadītāju. Redzamā lietā tika apsūdzēti 20 brīvprātīgie zemestrīces postījumu novākšanas darbu strādnieki (pēc zemestrīces Irānā 2012. gada augustā), kuriem viņš piesprieda ieslodzījumu par mēģinājumiem palīdzēt zemestrīcē cietušajiem. Tiesa atzina strādniekus par vainīgiem “sadarbībā grupā ar slepenu norunu veikt noziedzīgus nodarījumus pret valsts drošību”.
                     
                     
                        12.3.2013.”
                     
                  Vienības
            
                         
                     
                     
                        Nosaukums
                     
                     
                        Identifikācijas informācija
                     
                     
                        Pamatojums
                     
                     
                        Iekļaušanas datums
                     
                  
                        “1.
                     
                     
                        Kiberdrošības policija
                     
                     
                        Atrašanās vieta: Teherāna, Irāna, interneta vietne – http://www.cyberpolice.ir
                     
                     
                        Irānas kiberdrošības policija, kas dibināta 2011. gada janvārī, ir Irānas Islāma republikas policijas atsevišķa nodaļa, kuru no tās izveides laika līdz 2015. gada sākumam vadīja Esmail Ahmadi-Moqaddam (iekļauts sarakstā). Ahmadi-Moqaddam uzsvēra, ka kiberdrošības policija apkaros pretrevolucionāros un disidentu grupējumus, kas 2009. gadā izmantojuši sociālos tīklus internetā, lai izraisītu protesta pasākumus pret prezidenta Mahmoud Ahmadinejad pārvēlēšanu. Kiberdrošības policija 2012. gada janvārī izdeva jaunas pamatnostādnes interneta kafejnīcām, pieprasot lietotājiem norādīt personas datus, kurus kafejnīcu īpašnieki saglabās sešus mēnešus, kā arī informāciju par to, kādas tīmekļa vietnes tika apmeklētas. Šajos noteikumos kafejnīcu īpašniekiem tiek prasīts arī uzstādīt videonovērošanas kameras un saglabāt ierakstus sešus mēnešus. Ar šiem jaunajiem noteikumiem var tikt radīts tāds reģistrācijas žurnāls, kuru iestādes var izmantot, lai atklātu aktīvistus vai jebkuru citu personu, ko uzskata par apdraudējumu valsts drošībai.
                        Irānas plašsaziņas līdzekļi 2012. gada jūnijā ziņoja, ka kiberdrošības policija sāks virtuālo privāto tīklu sagraušanu. 2012. gada 30. oktobrī kiberdrošības policija bez apcietināšanas ordera apcietināja emuārrakstītāju Sattar Beheshti par “darbībām sociālajos tīklos un Facebook, kas vērstas pret valsts drošību”. Savā emuārā Beheshti bija kritizējis Irānas valdību. 2012. gada 3. novembrīBeheshti tika atrasts miris savā cietuma kamerā, un tiek uzskatīts, ka kiberdrošības policijas amatpersonas viņu bija spīdzinājušas līdz nāvei.
                     
                     
                        12.3.2013.”